cyanic-selkie/wikianc huggingface dataset:
আন্তর্জাতিক রাসায়নিক অস্ত্র নিরস্ত্রীকরণ সংস্থা
ইতিহাস
আন্তর্জাতিক আইনের বাস্তবায়নে সাম্প্রতিককালে অস্ত্র নিয়ন্ত্রণ চুক্তি স্বাক্ষরিত হয় রাসায়নিক অস্ত্র সম্মেলনের মাধ্যমে। রাসায়নিক অস্ত্রের উন্নয়ন, উৎপাদন, মজুত ও ব্যবহারে নিষেধাজ্ঞা ও রাসায়নিক অস্ত্র ধ্বংসের লক্ষ্যেই এ সম্মেলন অনুষ্ঠিত হয়। হেগভিত্তিক স্বাধীন প্রতিষ্ঠান হিসেবে এ সংস্থা কর্তৃক রাসায়নিক অস্ত্র সম্মেলনের আয়োজন করা হয়ে থাকে।
রাসায়নিক অস্ত্র সম্মেলনে অংশগ্রহণকারী ও ১৮৮ দেশ কর্তৃক স্বাক্ষরিত এ চুক্তিনামায় বিশ্বের ৯৮% জনগোষ্ঠীর অংশগ্রহণ নিশ্চিত করা হয়েছে। ঘোষিত ৭১,১৯৪ টন অস্ত্রের মধ্যে ৪৪,১৩১ টন অস্ত্র ইতোমধ্যেই ধ্বংস করা হয়েছে। ১৯৫টি অস্ত্র সম্পর্কীয় ও ১,১০৩টি শিল্পাঞ্চলীয় এলাকায় ৪,১৬৭ বার পরিদর্শন করা হয়েছে। এপ্রিল, ১৯৯৭ সাল থেকে ৮১টি দেশের আক্রান্ত রাজ্যগুলোয় পরিদর্শন কার্য সম্পন্ন করেছে আন্তর্জাতিক রাসায়নিক অস্ত্র নীরস্ত্রীকরণ সংস্থা। এছাড়াও, সংস্থার ভবিষ্যৎ কার্য তালিকায় বিশ্বের ৪,৯১৩টি শিল্পাঞ্চলীয় সুবিধাদির বিষয়ে তদারকীরও ব্যবস্থাবলী প্রক্রিয়াধীন রয়েছে।
সাংগঠনিক কাঠামো
thumb|২০০৭ সালে সদস্য রাষ্ট্রগুলোর অংশগ্রহণে অনুষ্ঠিত সম্মেলন থাম্ব|ফার্নান্দো আরিয়াস, OPCW এর মহাপরিচালক ওপিসিডব্লিউ’র যাবতীয় কর্মকাণ্ড ও এর অভ্যন্তরীণ সাংগঠনিক কাঠামো রাসায়নিক অস্ত্র সম্মেলনের মাধ্যমে সীমিত রাখা হয়েছে। প্রধান অংশ হিসেবে রয়েছে রাষ্ট্রীয় পর্যায়ের সম্মেলন যা সচরাচর সাংবার্ষিকভিত্তিতে অনুষ্ঠিত হয়ে থাকে। সদস্যভূক্ত সকল রাষ্ট্র এতে অংশগ্রহণ করে। প্রত্যেক রাষ্ট্রেরই ভোটের মূল্যমান সমান। সম্মেলনে সংস্থায় স্থায়ী প্রতিনিধিরাই সাধারণতঃ স্ব-স্ব রাষ্ট্রের প্রতিনিধিত্ব করে থাকেন। অধিকাংশ ক্ষেত্রেই নেদারল্যান্ডে কর্মরত রাষ্ট্রদূতগণই প্রতিনিধি হয়ে থাকেন। সম্মেলনে সংস্থার সাথে জড়িত প্রধান প্রধান আলোচ্যবিষয়ের উপর অগ্রাধিকার ভিত্তিতে প্রতিরোধ গ্রহণসহ নির্দেশনা, সদস্য দেশের বিরুদ্ধে প্রতিরোধ ব্যবস্থা ইত্যাদি বিষয়ে সিদ্ধান্ত নেয়া হয়।
নির্বাহী পরিষদ এ সংগঠনের নির্বাহী কার্যকলাপ পরিচালনা করে। এতে ৪১টি সদস্য রাষ্ট্রের অংশগ্রহণ হয়ে থাকে। দুই বছর মেয়াদী এ পরিষদের সদস্যদেরকে সম্মেলেনের মাধ্যমে মনোনীত করা হয়। বাজেট ও মহাসচিবের সহযোগিতামূলক বিষয়গুলোও সম্মেলনে তুলে ধরা হয়। কারিগরী দপ্তরে পরিষদের কার্যকলাপগুলোকে বাধ্যতামূলকভাবে অধিকাংশ সিদ্ধান্ত পালিত হয়। এখানেই সংগঠনের অধিকাংশ কমর্চারী কাজ করে থাকেন। যাচাই ও পরিদর্শন বিভাগ কর্তৃক এ সংস্থার প্রধান কার্যাবলীসমূহ সম্পন্ন হয়।
সদর দফতর
thumb|হেগভিত্তিক আন্তর্জাতিক রাসায়নিক অস্ত্র নীরস্ত্রীকরণ সংস্থার সদর দফতর
সংস্থার সদর দফতরের ভবনের নকশা প্রণয়ন করেছেন কালম্যান ম্যাককিনেল এন্ড উড কোম্পানির মার্কিন স্থাপত্যবিদ গারহার্ড কালম্যান। ডাচ সরকারের সফলতম প্রচেষ্টার ফসল হিসেবে ভিয়েনা ও জেনেভার বিরুদ্ধে প্রতিযোগিতায় অবতীর্ণ হয়ে হেগ শহরকে সংস্থার কেন্দ্রস্থল নির্ধারণ করা হয়। ২০ মে, ১৯৯৮ তারিখে নেদারল্যান্ডের রাণী বিয়েট্রিক্স কর্তৃক আনুষ্ঠানিকভাবে উদ্বোধন হয় সদর দফতরটি। আট-তলাবিশিষ্ট এ ভবনটি অর্ধ-গোলাকৃতি আকারে নির্মাণ করা হয়েছে।
নোবেল পুরস্কার, ২০১৩
রাসায়নিক অস্ত্র ব্যবহারে নিরুৎসাহিতকরণ ও বিস্তার রোধে প্রাণান্তকর চেষ্টায় সম্পৃক্ত থাকায় এ সংস্থাকে ২০১৩ সালের নোবেল শান্তি পুরস্কারে ভূষিত করা হয়। পুরস্কার ঘোষণায় বলা হয় যে, আন্তর্জাতিক আইনে রাসায়নিক অস্ত্র ট্যাবু হিসেবে ব্যবহৃত হচ্ছে। সিরিয়ায় সাম্প্রতিককালের ঘটনায় রাসায়নিক অস্ত্রের আবারো ব্যবহার করা হয়েছে এবং এ ধরনের অস্ত্র ব্যবহারকে দূরে রাখার স্বার্থেই এ সংগঠন গুরুত্বপূর্ণ ভূমিকা পালন করছে।
২০১৬ কিশোরগঞ্জ মাদ্রাসাছাত্রী গণধর্ষণ
ঘটনা
২০১৬ সালের ১৬ মার্চ বিকাল আনুমানিক ৫টার দিকে মাদ্রাসা থেকে বাড়ি ফেরার পথে একটি দাখির মাদ্রাসার নবম শ্রেণির এক ছাত্রীকে পরিচিত পিকআপ ভ্যানচালক মারুফুল ইসলাম (৩০) বাড়ি পৌঁছে দেওয়ার কথা বলে গাড়িতে করে কিশোরগঞ্জ উপজেলার অবিলের বাজার এলাকায় নিয়ে যায়। পরে পিকআপে থাকা আরও দুই যুবকসহ সে মেয়েটিকে গণধর্ষণ করে অচেতন অবস্থায় ফেলে রেখে যায় । সংজ্ঞা ফিরলে মেয়েটি বাজারের পাশের একটি বাড়িতে আশ্রয় নেয় এবং ওই বাড়ির লোকজন তাকে রংপুর মেডিকেল কলেজ হাসপাতালে নিয়ে যায় ।
কেলেঘাই নদী
কেলেঘাই বা কালিয়াঘাই নদীটি উৎপন্ন হয়েছে পশ্চিম মেদিনীপুরের ঝাড়গ্রাম মহকুমার কলসিভাঙা গ্রামে। তারপর ভগবানপুর ও সবং-এর নইপুর ছাড়িয়ে জলপাই –এর কাছে এই নদী কংসাবতী নদীতে মিলিত হয়েছে। কেলেঘাই কংসাবতীর ডানতীরের উপনদী। কেলেঘাইয়ের প্রধান উপনদী দুটি – কপালেশ্বরী ও চন্ডিয়া। কপালেশ্বরী সবং ব্লকের লাঙলকাটায় ও চন্ডিয়া শ্যামচকের কাছে উদ্ভূত হয়ে ময়নার কাছে কেলেঘাইতে মিশেছে। কপালেশ্বরী ও কেলেঘাইয়ের মিলনস্থলে শালমারির জলা নামে একটি জলাভূমির সৃষ্টি হয়েছে যা প্রতিবছর বর্ষায় নদীর জলে প্লাবিত হয়। কংসাবতী ও কেলেঘাইয়ের মিলিত প্রবাহ হলদি নদী নামে পরিচিত।
রাভা ভাষা
রাভা ভারতের চীনা-তিব্বতীয় ভাষা পরিবারের ভাষা। রাভা জনগোষ্ঠী-এর লোকেরা এই ভাষা ব্যবহার করে। রাভা জনগোষ্ঠী আসামের ভৈয়ামের জনজাতিসমূহের মধ্যে অন্যতম। আসামের গোয়ালপাড়া জেলা, কামরূপ জেলা এবং দরং জেলায় মূলতঃ এদের বসতি। তদুপরি ভারতের পশ্চিমবঙ্গ এবং মেঘালয় রাজ্যে রাভা জনগোষ্ঠীর লোকেরা রাভা ভাষা বলে। মাইতুরী এবং রংদানী রাভা ভাষার দুটি মুখ্য উপভাষা। কিন্তু এই দুই উপভাষা অপসারী হওয়ার জন্য এই দুই উপভাষা বলা লোকেদের পরস্পরের সাথে যোগাযোগ করতে অসুবিধা হয়। ইউ.ভি জোসেফের মতে রাভা ভাষার তিনটি উপভাষা আছে। সেগুলি হল : রংদানীয়া বা রংদানী, মাইতুরীয়া বা মাইতুরী এবং চঙ্গা বা কোচা। তিনি আরো বলেন যে কোচা উপভাষা ব্রহ্মপুত্র নদ-এর উত্তরপারে বলা হয়। কিন্তু এটি অত্যন্ত অপসারী হওয়ার জন্য রংদানী বা মাইতুরী ভাষীরা কোচা ভাষা বুঝতে পারে না। রংদানী এবং মাইতুরী ভাষা ব্রহ্মপুত্রের দক্ষিণ পারে বলা হয় এবং এর মধ্যে ভিন্নতা তুলনামূলক ভাবে কম। এই ভাষা দুটি বিশেষভাবে আসামের গোয়ালপাড়া জেলা এবং মেঘালয়ের উত্তরের ঢালে বলা হয়। রংদানী এবং মাইতুরীর মধ্যে পার্থক্য যতদূর পশ্চিম পর্যন্ত যাওয়া যায় ততদূর বিদ্যমান হয়। ২০০৭ সালে তিনি রাভা ভাষার ব্যাকরণ প্রকাশ করেছিলেন। রাভা ভাষা মূলত চীনা-তিব্বতীয় ভাষা পরিবারের অন্তর্গত। এটি ব্রহ্মপুত্রণ উপপরিবারের বড়ো-গারো গোষ্ঠীর ভাষা। রাভা ভাষার নিজস্ব লিপি নেই। এই ভাষা লিখতে অসমীয়া লিপি এবং বাংলা লিপি ব্যবহার করা হয়। রাভা ভাষা রাভা হাসং স্বায়ত্তশাসিত পরিষদ-এর সরকারী ভাষা।
বৈশিষ্ট্য
রাভা ব্যাকরণসম্মত ভাষা এবং এর নিজস্ব গাণিতিক সংখ্যাও আছে। রাভা ভাষা ব্যাকরণের পদ, শব্দরূপ, ধাতুরূপ ইত্যাদি নিয়ম মানি চলে। তদুপরি রাভা ভাষার খণ্ডবাক্য এবং প্রবাদের ধাঁচের নিজস্ব প্রকাশভঙ্গী আছে।
বর্তমান স্থিতি
বর্তমান পর্যন্ত রাভা ভাষার দুটি অভিধান প্রকাশিত হয়েছে। তদুপরি রাভা, ইংরাজী এবং অসমীয়া ভাষায় 'ছমলায়দিনি রাওছামি' নামের পূর্ণাঙ্গ রাভা প্রশাসনীয় পরিভাষা প্রকাশিত হয়েছে।
ভৌগোলিক বিতরণ
রাভা ভাষা ভারতের মূলতঃ উত্তর-পূর্বাঞ্চলত বলা হয়। ইথনোলগের মতে রাভা ভাষা বলা অঞ্চলসমূহ হল:
ওহাইও স্টেট রুট ৭১০
স্টেট রুট ৭১০ (এসআর ৭১০) যুক্তরাষ্ট্রের ওহিওতে অবস্থিত একটি রাজ্য মহাসড়ক। রাস্তাটি ৪.০৬  মাইল (৬.৫৩ কি.মি.) দীর্ঘ একটি মধ্যপ্রদেশীয় সড়ক। পুরো এসআর ৭১০, কলম্বাস শহরের উত্তরাংশ জুড়ে অবস্থিত। রাস্তাটি এসআর ১৬১ থেকে শুরু হয়, স্থানটি আই-৭১ এর এক্সিট-১১৭ থেকে মাত্র ০.২৫ মাইল পশ্চিমে অবস্থিত। রাস্তাটি আই-২৭০ এর এক্সিট-২৭ এর অন্তর্গত সেভেন র‌্যাম্প পার্শিয়াল কভার লিপ ইন্টারচেঞ্জ এ গিয়ে সমাপ্ত হয়।
এসআর ৭১০, ১৯৬৯ সালে তৈরী করা হয়েছে। যদিও রাস্তাটিকে পূর্ব-পশ্চিম মুখী সড়ক হিসেবে ধরা হয় কিন্তু রাস্তাটি অনেকাংশে দেখতে ইংরেজি অক্ষর ইউ এর মতো, বিশেষ করে পূর্ব এবং পশ্চিমপ্রান্ত।
রাস্তার বিবরণ
পুরো এসআর ৭১০ রাস্তাটি ফ্রাংলিন কাউন্টির কলম্বাস শহরের অন্তর্গত। রাস্তাটির শুরু হয় এসআর ১৬১ থেকে। রাস্তাটির প্রথম অংশ বাসেচ বুলভার্ডে অবস্থিত উত্তর-দক্ষিণ অভিমুখে। এর পশ্চিম প্রান্তবিন্দুটি একটি বাণিজ্যিক এলাকায় অবস্থিত। বাচেস বুলভার্ড অতিক্রম করে রাস্তাটি পূর্বদিকে স্কচরক রোডে প্রবেশ করে। পরে আরেকটি উত্তর-দক্ষিণ মুখী এলাকা,  ক্লেভারল্যান্ড অতিক্রম করে ।  অবশেষে রাস্তাটি আই-২৭০ এর এক্সিট-২৭ এর অন্তর্গত সেভেন র‌্যাম্প পার্শিয়ান কভারলিপ ইন্টারচেঞ্জ এ গিয়ে শেষ হয়। রাস্তাটি জাতীয় মহাসড়ক ব্যবস্থার অংশ নয়।
এএডিটির তথ্যমতে রাস্তাটি দিয়ে গড়ে দৈনিক সর্বোচ্চ ৪৭,৩০০ টি এবং সর্বনিম্ন ৮,০৫০টি যানবাহন চলাচল করে।
ইতিহাস
এসআর ৭১০, ১৯৬৯ সালে তৈরী করা হয়েছে। তখন থেকেই মুলত রাস্তাটি এসআর ১৬১ এবং আই-২৭০ এর সংযোগসড়ক হিসেবে ব্যবহৃত হয়ে আসছে।  ক্লেভার অ্যাভিনিউ এবং স্কচরক এলাকায় রাস্তাটির নিরাপত্তা, ধারনক্ষমতা, ইত্যাদি বাড়ানো হয়েছে।
রাজশাহী ক্যান্টনমেন্ট বোর্ড স্কুল এন্ড কলেজ
রাজশাহী ক্যান্টনমেন্ট বোর্ড স্কুল এন্ড কলেজ রাজশাহী জেলায় অবস্থিত বাংলাদেশ সেনাবাহিনীর প্রত্যক্ষ তত্ত্বাবধানে পরিচালিত একটি স্বনামধন্য শিক্ষাপ্রতিষ্ঠান। ১৯৮৬ সালে প্রতিষ্ঠার পর থেকেই বিদ্যালয়টির ছাত্র-ছাত্রীদের পাবলিক পরীক্ষার ফলাফল এবং খেলাধুলা, সাংস্কৃতিক ও অন্যান্য সহশিক্ষা কর্মকাণ্ডের ভিত্তিতে রাজশাহী জেলার শীর্ষস্থানীয় শিক্ষাপ্রতিষ্ঠান হিসেবে গণ্য হয়ে আসছে। কঠোর শৃঙ্খলা রক্ষা, মানসম্মত শিক্ষা প্রদান ও পাবলিক পরীক্ষাসমূহে ধারাবাহিক ভালো ফলাফল এবং সুসংগঠিত ও নিয়মিত সহশিক্ষা কার্যক্রম পরিচালনার মাধ্যমে সুনাগরিক গঠনে রাজশাহী অঞ্চলে রাজশাহী ক্যান্টনমেন্ট বোর্ড স্কুল এন্ড কলেজ বিখ্যাত।
নেতৃত্ব
রাজশাহী ক্যান্টনমেন্ট বোর্ড স্কুল এন্ড কলেজ সরকারি রাজশাহী ক্যান্টনমেন্ট বোর্ড এর তত্ত্বাবধানে পরিচালিত হয়। বিদ্যালয়টির পরিচালনা পর্ষদ সভাপতি, অধ্যক্ষ তথা সচিব, স্কুল ও কলেজ শাখা থেকে একজন করে শিক্ষক প্রতিনিধি, তিনজন অভিভাবক প্রতিনিধির সমন্বয়ে গঠিত।
প্রতিষ্ঠানের বর্তমান সভাপতিঃ ব্রিগেডিয়ার জেনারেল শামীম আহমেদ
শ্রেণি, বিভাগ ও শাখা সমূহ
বিদ্যালয়টি মূলত একটি প্রাথমিক বিদ্যালয় সংযুক্ত উচ্চ মাধ্যমিক বিদ্যালয়। বর্তমানে এ বিদ্যালয়ে ১ম থেকে দ্বাদশ শ্রেণি পর্যন্ত শিক্ষাদান করা হয়। উল্লেখ্য, নবম-দশম শ্রেণিতে শুধুমাত্র বিজ্ঞান ও ব্যবসায় শিক্ষা বিভাগে পড়ার সুযোগ থাকলেও একাদশ-দ্বাদশ শ্রেণিতে বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।
শিক্ষা কার্যক্রম
বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।
ফলাফল
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
সহশিক্ষা কার্যক্রম
এ প্রতিষ্ঠানে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
পৈঙ্গল উপনিষদ
পৈঙ্গল উপনিষদ (पैङ्गल उपनिषत्, ) হল মধ্যযুগীয় প্রাথমিক যুগের সংস্কৃত পাঠ এবং হিন্দুধর্মের একটি ক্ষুদ্র উপনিষদ।
পাঠ্যটি সামন্য উপনিষদের শ্রেণীবদ্ধ, এবং পাণ্ডুলিপি দুটি সংস্করণে টিকে আছে। পাণ্ডুলিপির সংক্ষিপ্ত সংস্করণটি অথর্ববেদের সাথে, এবং দীর্ঘ সংস্করণটি শুক্ল যজুর্বেদের সাথে সংযুক্ত। এটি হিন্দু দর্শনের সাংখ্য ও বেদান্ত দর্শনের সমন্বিত দৃষ্টিভঙ্গি উপস্থাপন করে।
ইতিহাস
পাঠ্যটির রচনাকাল ও রচয়িতা অস্পষ্ট, তবে শৈলী ও পাঠ্যগুলি উল্লেখ করে, এটি সম্ভবত মধ্যযুগীয় যুগের পাঠ্য কারণ ৮ম শতাব্দীর পণ্ডিত আদি শঙ্কর ব্রহ্মসূত্রে তাঁর ভাষ্যে এটি উল্লেখ করেছেন।
পাঠ্যটির পাণ্ডুলিপিগুলি পৈঙ্গলোপনিষদ নামেও পাওয়া যায়। মুক্তিকা ক্রমের ১০৮টি উপনিষদের তেলেগু ভাষার সংকলনে, রাম দ্বারা হনুমানকে বর্ণিত, এটি ৫৯ নম্বরে তালিকাভুক্ত।
বিষয়বস্তু
পাঠ্যটিতে চারটি অধ্যায় রয়েছে, এবং এটি ঋষি যাজ্ঞবল্ক্য ও তাঁর ছাত্র পৈঙ্গল এর মধ্যে কথোপকথন হিসাবে উপস্থাপিত। পাঠ্যটি বেদ, মুখ্য উপনিষদ যেমন কঠ উপনিষদ এবং আদি মধ্যযুগের হিন্দুগ্রন্থ স্মৃতি থেকে উদ্ধৃত।
পাঠ্যের প্রথম তিনটি অধ্যায় হল হিন্দু দর্শন, সাংখ্য দর্শন এবং ঋগ্বেদে পাওয়া হিন্দু সৃষ্টিতত্ত্বের সাধারণ আলোচনা যে মহাবিশ্ব শূন্য থেকে শুরু হয়েছে। পাঠ্য দাবি করে যে মহাবিশ্ব শুধুমাত্র পরিবর্তনহীন ব্রহ্ম হিসেবে সৎ (সত্য, বাস্তবতা, সত্ত্বা) থেকে উদ্ভূত হয়েছে এবং এর কোনো বস্তুগত প্রকাশ ছিল না। পাঠ্য বলে, তারপর এটি নিজেকে পুরুষ (আত্মা) এবং মূল-প্রকৃতি (বস্তু) হিসেবে বিভক্ত করে। যখন সদা পরিবর্তিত বাস্তবতা পঞ্চকোষ (আত্মার আবরণ) হয়ে ওঠে যা মায়া (ভ্রম) হিসাবে প্রকাশ পায়, তখন পুরুষ-ব্রহ্ম পরিবর্তনহীন বিষ্ণু (ঈশ্বর)।
গৌদ্রিয়ান বলেন, পাঠ্যের প্রথম অধ্যায় এবং দ্বিতীয় অধ্যায়ের প্রথম অংশের তত্ত্বগুলি, আত্মার প্রকৃতি ও বাস্তবতার উপর তৎকালীন মূলধারার ধারণাগুলির সম্প্রসারণকে প্রতিনিধিত্ব করে, সম্ভবত পরবর্তী তন্ত্র ঐতিহ্যগুলিতে পাওয়া সেইগুলিকে প্রভাবিত করে৷ কোহেন বলেন, পাঠ্যটি মানুষের শারীরবৃত্তীয় উপাদান এবং অতীন্দ্রিয় শারীরবৃত্তির সাথে সম্পর্কিত "অণুজীব ও বিশ্বাব্রক্ষ্মাণ্ড" সংজ্ঞায়িত করে তন্ত্র দর্শনের ভিত্তি তৈরি করেছে।
দ্বিতীয় অধ্যায়ের দ্বিতীয় অংশে ও তারপরে, পাঠ্যটি মানবদেহকে পরিবর্তিত বাস্তবতা হিসাবে বর্ণনা করে, জীব-আত্মাকে দেহের মধ্যে ব্রহ্ম হিসাবে বর্ণনা করে যা পরিবর্তনহীন। অজ্ঞতা (অবিদ্যা) মানুষকে দেহের সাথে সংযুক্ত করে এবং জীবকে ভুলে যায়। আত্মসম্পর্কে অনুসন্ধিৎসা না করার কারণে বন্ধন ঘটে, পরমেশ্বরানন্দ অনুবাদ করেন, যখন মোক্ষ অনুসন্ধানের মাধ্যমে উপলব্ধি করা হয়, এবং এই বোঝার সাথে যে ব্রহ্ম ও আত্মা আলাদা নয়। রাধাকৃষ্ণণ বলেন, পাঠ্যটির তৃতীয় অধ্যায় অনুসারে, একজনকে অবশ্যই "যে তুমি আছো" এবং "আমি ব্রহ্ম" এর উপর ধ্যান করতে হবে এবং এইভাবে জ্ঞানে পৌঁছাতে হবে যে ব্রহ্ম স্ব (আত্মা) থেকে আলাদা নয়। সমাধি, উপনিষদ দাবি করে, হল আত্ম-দর্শন (আত্মার দর্শন)।
চতুর্থ অধ্যায়ে, পাঠ্যটি ঘোড়ায় টানা গাড়িতে পুরুষ হিসাবে দেহ-আত্মার জন্য বৈদিক রূপকের পুনরাবৃত্তি করে। দেহ হল গাড়ি, বুদ্ধি হল চালক, মন হল লাগাম, সংবেদনশীল অঙ্গ হল ঘোড়া, ইন্দ্রিয় বস্তু রাস্তা, এবং আত্মা হল এই গাড়ির যাত্রী। পাঠ্যটি বলে, যেটি গুরুত্বপূর্ণ তা হল আত্মজ্ঞান, এবং এমন নয় যে কেউ পবিত্র স্থানে বা কুকুর-মাংস খায় এমন ব্যক্তির বাড়িতে মারা যায় কিনা তা নয়। সেই ব্যক্তি, যিনি ব্রহ্মের সাথে এক হয়ে গেছেন এবং "জ্ঞানের অগ্নি" দ্বারা আবিষ্ট হয়েছেন, সমস্ত আচার-অনুষ্ঠান প্রত্যাখ্যান করে এবং কোন প্রথার প্রয়োজন নেই, তিনি ভ্রমের জগতকে ছাড়িয়ে গেছেন এবং সত্য উপলব্ধি করেছেন, "আমিই তিনি" (সোহম)। মুক্তির অবস্থা, উপনিষদ বলছে, পরমাত্মার সাথে স্বতন্ত্র আত্মার মধ্যে একত্বের সম্পূর্ণ উপলব্ধি।
পৈঙ্গল উপনিষদ মায়া (বিভ্রম) সম্বন্ধে আদর্শবাদ তত্ত্বের প্রাচীনতম ব্যাখ্যার জন্য উল্লেখযোগ্য। এটি হিন্দুধর্মের মাণ্ডূক্য উপনিষদ এবং প্রাথমিক বৌদ্ধ গ্রন্থে পাওয়া চৈতন্যের চারটি অবস্থার আলোচনা অন্তর্ভুক্ত করে। রাধাকৃষ্ণণ বলেন, পাঠ্যটি সর্বোচ্চ বাস্তবতা ব্রহ্মকে  সত্যজ্ঞানানন্দম বা "সত্য, জ্ঞান ও পরমানন্দ" হিসাবে সংজ্ঞায়িত করেছে, ব্রহ্মের প্রতিদ্বন্দ্বী হিন্দু ধারণাগুলিকে সচ্চিদানন্দ বা "সত্য, চেতনা ও আনন্দ" হিসাবে তুলনা করে। পাঠ্যটি উল্লেখযোগ্যভাবে চতুর্থ অধ্যায়ে একই অদ্বৈতবাদের সিদ্ধান্তে পৌঁছেছে, যেমন অন্যান্য হিন্দু উচ্চশ্রেণীর রচনাগুলোতে, যে মুক্তি (মোক্ষ) হল সেই অবস্থা যেখানে ব্যক্তি উপলব্ধি করে, "আমি প্রকৃতপক্ষে ব্রহ্ম, চিরন্তন, অবিনশ্বর আত্মা যা আমার মধ্যে রয়েছে এবং এছাড়াও সমস্ত প্রাণীর মধ্যে; ব্রহ্ম ছাড়া আর কিছুই নেই"।
রাধাকৃষ্ণণ বলেন, উপনিষদ অভ্যন্তরীণ অন্তর্দৃষ্টির অবস্থাকে বর্ণনা করে যখন দ্বৈততার বোধ লোপ পায়, যখন অতীন্দ্রিয় ব্রহ্ম নিজের মধ্যে ইন্দ্রিয়গ্রাহ্য হয় এবং সকলের মধ্যে প্রতিষ্ঠিত হয়, তখন সবকিছু। মুক্ত ব্যক্তি সীমাহীন ও সর্বজনীন আত্মার সাথে এক অনুভব করে।
শাহজাহান খান (পটুয়াখালীর রাজনীতিবিদ)
শাহজাহান খান (অজানা - ২৮ নভেম্বর ২০২২) ছিলেন বাংলাদেশি রাজনীতিবিদ ও একাদশ জাতীয় সংসদ সদস্য। শাহজাহান খান পটুয়াখালী-৩ আসন থেকে ষষ্ঠ জাতীয় সংসদ নির্বাচনে, বাংলাদেশ জাতীয়তাবাদী দলের মনোনয়নে সংসদ সদস্য নির্বাচিত হন।
জন্ম ও শিক্ষাজীবন
শাহজাহান খানের জন্ম পটুয়াখালী জেলায়।
রাজনৈতিক ও কর্মজীবন
শাহজাহান খান পটুয়াখালী জেলা বিএনপি’র সাবেক সাধারণ সম্পাদক ও বর্তমান জেলা বিএনপির-সহ সভাপতি।
ঢোলপাতা
ঢোলপাতা বা কানশিরে বা কানাইবাঁশি, (Benghal dayflower, tropical spiderwort, or wandering Jew,) (বৈজ্ঞানিক নাম: Commelina benghalensis) হচ্ছে উষ্ণমণ্ডলীয় এশিয়া ও আফ্রিকার উদ্ভিদ। এর ভেষজগুণ আছে। গ্লু এবং এন্টিসেপ্টিক হিসেবে কাজ করে। ঢোলপাতায় নীল রঙের তিন পাপড়ির ফুল হয়।
ফিউশন ড্রাইভ
ফিউশন ড্রাইভ হলো অ্যাপলের ডাটা স্টোরেজ প্রযুক্তি। এতে হার্ড ড্রাইভের সাথে ১২৮ গিগাবাইট সলিড স্টেট ড্রাইভের সমন্বয় করা হয়। এতে দুইটি ড্রাইভের অধিকৃত স্থানকে একত্রে একটি লজিক্যাল ভলিউম হিসেবে দেখানো হয়। ড্রাইভের কন্টেন্টসমূহ অপারেটিং সিস্টেম স্বয়ংক্রিয়ভাবে ম্যানেজ করে, যেখানে বারবার অ্যাক্সেস্কৃত ফাইল, অ্যাপ্লিকেশন প্রভৃতি ফ্ল্যাশ স্টোরেজে স্থানান্তরিত হয়, এবং কম ব্যবহৃত তথ্য হার্ড ড্রাইভে থাকে। এই লজিক্যাল ড্রাইভ দ্রুত রিড-রাইটের মাধ্যমে কম্পিউটারের পারফর্ম্যান্স বৃদ্ধি করে। এটি একটি NAND ফ্ল্যাশ স্টোরেজ (128 গিগাবাইট কঠিন অবস্থা ড্রাইভ) সঙ্গে (1 টিবি বা তার বেশি) একটি হার্ড ডিস্ক ড্রাইভ সম্মিলন এবং একটি একক কোর সংগ্রহস্থল লজিক্যাল ভলিউম পরিচালিত হিসাবে এটি উপস্থাপন করে অ্যাপল ইনকর্পোরেটেড দ্বারা বিকশিত একটি তথ্য সংগ্রহের প্রযুক্তি মিলিত উভয় ড্রাইভের স্পেস দিয়ে অপারেটিং সিস্টেম স্বয়ংক্রিয়ভাবে কদাচিৎ ব্যবহৃত আইটেম সরানো বা হার্ড ড্রাইভে থাকতে যখন ড্রাইভ বিষয়বস্তু যাতে সবচেয়ে ঘন ঘন ব্যবহার ফাইল, অ্যাপ্লিকেশন, ডকুমেন্ট, ফটো এবং অন্যান্য তথ্য, দ্রুত ফ্ল্যাশ স্টোরেজ সংরক্ষণ করা হয় পরিচালনা করে। স্প্রেডশীট সফ্টওয়্যার প্রায়ই ব্যবহার করা হয় যদি উদাহরণস্বরূপ, সফ্টওয়্যার দ্রুত ব্যবহারকারী ব্যবহারের জন্য ফ্ল্যাশ স্টোরেজ সরানো হবে। সফ্টওয়্যার, এই যৌক্তিক আয়তন দ্রুত সার্চ করার জন্য দ্রুত লিখেছেন এবং স্বয়ংক্রিয় tiering জন্য উভয় ক্যাশে সম্পাদন দ্বারা কম্পিউটারের কর্মক্ষমতা দ্রুত সম্পন্ন।
প্রাপ্যতা
ফিউশন ড্রাইভ দেরি 2012 সালে OS X এর মাউন্টেন লায়ন-শিপিং চলমান প্রথম সমর্থনকারী পণ্য-iMacs এবং ম্যাক Minis সঙ্গে অক্টোবর 23, 2012 অনুষ্ঠিত একটি অ্যাপল ইভেন্টে অংশ হিসাবে ঘোষণা করা হয়। সমর্থনকারী পণ্যের প্রারম্ভিক বৃত্তাকার নিম্নলিখিত ছিল কনফিগারেশন,
128 গিগাবাইট ফ্ল্যাশ স্টোরেজ + 1 টি টিবি HDD - ম্যাক মিনি শুধুমাত্র (দেরী 2012), ইন্টেল কোর i7 মডেল, এবং iMac (দেরী 2012) 128 গিগাবাইট ফ্ল্যাশ স্টোরেজ + + 3 টিবি HDD - iMac (দেরী 2012), 27 "মডেল কেবল।
নকশা
অ্যাপল এর ফিউশন ড্রাইভ নকশা সীমিত ডকুমেন্টেশন সঙ্গে মালিকানা বৈশিষ্ট্য অন্তর্ভুক্ত। এটা ফিউশন ড্রাইভ নকশা Hystor নামে একটি গবেষণা প্রকল্প দ্বারা প্রভাবিত হয়েছে যে প্রতিবেদন করা হয়েছে। কাগজে মতে, এই সংকর স্টোরেজ সিস্টেমের বিভিন্ন সঙ্গে একটি উচ্চ গতির এসএসডি এবং বৃহৎ ক্ষমতা হার্ড ড্রাইভ unifies ফিউশন ড্রাইভ ব্যবহার করা যেতে পারে, যা নকশা কারণগুলো।
এসএসডি এবং হার্ড ড্রাইভ কথাটি ফাইল সিস্টেম স্বাধীন এবং অ্যাপ্লিকেশনের জন্য কোন পরিবর্তন প্রয়োজন যার অপারেটিং সিস্টেম দ্বারা পরিচালিত একটি একক ব্লক ডিভাইসের সাথে মিশে গিয়ে তৈরি হয়। এসএসডি স্থান একটি অংশ perceivable latencies এবং boosts কর্মক্ষমতা লিখতে hides যা ইনকামিং লেখার ট্রাফিক, শোষণ করে একটি লেখার ফিরে বাফার হিসাবে ব্যবহৃত হয়. আলগোরিদিম এবং কৌশল একটি সেট যা ডিভাইস ( এসএসডি বা হার্ড ড্রাইভ ) তথ্য সংরক্ষণ এবং অ্যাক্সেস করা উচিত এ সিদ্ধান্ত হয়. নিয়ম একটি সরলীকৃত দেখুন এসএসডি ছোট, আরো ঘন ঘন ব্যবহার তথ্য ও কঠোর ড্রাইভে বড় , কম ঘন ঘন ব্যবহৃত তথ্য সংরক্ষণ করা হয়। ডেটা আন্দোলন রানটাইম এক্সেস নকশার উপর ভিত্তি করে. অলস সময়সীমার সময়, তথ্য পঙ্‌ক্তি বা কোন int ব্যবহারকারীদের জন্য টেকসই তথ্য প্রক্রিয়াকরণ কর্মক্ষমতা উপলব্ধ করার সবচেয়ে উপযুক্ত ডিভাইস চলে আসেন না। বেশ কিছু পরীক্ষামূলক গবেষণা ফিউশন ড্রাইভ অভ্যন্তরীণ প্রক্রিয়া ফটকা পরিচালিত হয়েছে। Speculations একটি সংখ্যা পাওয়া যায় কিন্তু পুরোপুরি নিশ্চিত না।
ফিউশন ড্রাইভ অ্যাপল এর কোর সংগ্রহস্থল, একাধিক প্রকৃত ডিভাইস পরিচালনার একটি লজিক্যাল ভলিউম ম্যানেজার উপর ভিত্তি করে একটি ব্লক স্তরের সমাধান। একটি ফিউশন ড্রাইভ ক্ষমতার দুটি ডিভাইস এর যোগফল হতে নিশ্চিত করা হয়। ফিউশন ড্রাইভ HFS প্লাস এবং ZFS উভয়ের জন্য অজ্ঞানবাদী এবং কার্যকরী ফাইল সিস্টেম। এসএসডি স্থান পার্ট অন্তর্মুখী লিখেছে জন্য লিখুন বাফার হিসাবে ব্যবহৃত হয়। স্থিতিশীল রাষ্ট্র, একটি সর্বনিম্ন 4 গিগাবাইট স্থান বাফার উপলব্ধ লিখেছেন জন্য সংরক্ষিত করা হয়। একটি ছোট খুচরা এলাকা কর্মক্ষমতা সুসংগতি এসএসডি নেভিগেশন খারিজ। ডেটা তার প্রবেশাধিকার ফ্রিকোয়েন্সি উপর ভিত্তি এসএসডি উন্নীত করা হয়। ফ্রিকোয়েন্সি এবং ফাইল সিস্টেম মেমরি ক্যাশে নিচের ব্লক পর্যায়ে শনাক্ত করা হয়। ডাটা মাইগ্রেশন অলস বা হালকা আমি সময় 128KB অংশ হতে থাকে ইনপুট / আউটপুট সময়কাল। অপারেটিং সিস্টেম এবং অন্যান্য সমালোচনামূলক নথি সবসময় এসএসডি নেভিগেশন ক্যাশে করা হবে। অ্যাপ্লিকেশন একভাবে নাড়াচাড়া করতে সম্ভবত। একটি নিয়মিত ফাইল উভয় ডিভাইস রক্ষিত পারেন।
তেলি ফাসা
তেলি ফাসা (বৈজ্ঞানিক নাম:Setipinna taty) হচ্ছে Engraulidae পরিবারের Setipinna গণের একটি স্বাদুপানির মাছ।
বর্ণনা
দেহ মাঝারি লম্বা এবং গভীরভাবে চাপা। পৃষ্ঠীয় এবং উদরীয় অংশ প্রায় উত্তল। তুণ্ড সামান্য অভিক্ষিপ্ত। চোখ ত্বকের নিচে ঢাকা থাকে।
বিস্তৃতি
বাংলাদেশের নদীর মোহনায় এবং ভারত ও মায়ানমারে পাওয়া যায়। বাংলাদেশের সুন্দরবনের মোহনায় পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
অরোরা পর্বত
অরোরা পর্বত কানাডার আলবার্টা ও ব্রিটিশ কলাম্বিয়া প্রদেশের সীমান্তে অবস্থিত ব্যানফ জাতীয় উদ্যানের অন্তর্গত পর্বত। পর্বতটি কানাডিয় রকি পর্বতমালা'র ব্লু পর্বতসারির অন্তর্গত এবং উত্তর আমেরিকার ভুতাত্ত্বিক মহাদেশীয় বিভাজনের অংশ। ১৯১৭ সালে বৃটিশ রাজকীয় নৌবাহিনীর লাইটক্রুজার এইচএমএস অরোরার নামে এই পর্বতের নামকরণ করা হয়। এইচএমএস আরোরা পরবর্তীতে ১৯২০ সালে কানাডা নৌবাহিনীকে হস্তান্তর করা হয়েছিল।
ভূগোল
অরোরা পর্বতের উচ্চতা ২৭৯৭ মিটার (৯১৭৭ ফুট)। পর্বতটি কারি নালী, অরোরা নালী এবং আউল নালী মাথায় মহাদেশীয় বিভাজনের উপরে অবস্থিত; মার্ভেল গিরিপথের দক্ষিণ পূর্ব দিক অবস্থিত।
আরোহণ
১৯১৬ সালে আন্তপ্রাদেশিক সীমান্ত কমিশনের জরিপকারীরা ব্রিটিশ কলাম্বিয়া ও আলবার্টা প্রদেশের সীমানা নির্ধারণের সময় প্রথম এই পর্বতে আরোহণ করে।
চাতলপাড় ইউনিয়ন
চাতলপাড় বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
ইতিহাস
অবিভক্ত বাংলার অন্যতম বৃহৎ নদী মেঘনার তীরে অবস্থিত চাতলপাড় তৎকালীন ত্রিপুরা জেলার একটি ইউনিয়ন। রাজধানী কলকাতা থেকে সুদূর করিমগঞ্জ পর্যন্ত বিস্তৃত ভূখণ্ডের যোগাযোগের মাধ্যম ছিল একমাত্র নদীপথ। চাতলপাড় স্টিমারঘাট থাকায় ব্যবসা বাণিজ্যের ক্ষেত্রে এর গুরুত্ব সীমাহীনভাবে বৃদ্ধি পেয়েছিল। ক্রমে চাতলপাড় বাজারটি বিশাল হয়ে উঠেছিল এবং এর ব্যাপ্তি ঘটেছিল আশেপাশের বেশ ক'টি জেলায়। সোনালী আঁশ নামে খ্যাত পাটের ফলন এই এলাকায় অধিক হওয়ায় ব্রিটিশ সরকারের অনুমোদিত তিনটি বিখ্যাত জুট কোম্পানীর অফিস চাতলপাড়ে স্থাপিত হয়েছিল। ফলে চাতলপাড়ের বাণিজ্যিক পরিচিতির মাত্রা অধিক বৃদ্ধি পায়।
আয়তন ও অবস্থান
চাতলপাড় ইউনিয়নের আয়তন ৫,৮৩৯ একর (২৩.৬৩ বর্গ কিলোমিটার)। এটি নাসিরনগর উপজেলার সর্ব-পশ্চিমে অবস্থিত। উপজেলা সদর থেকে সড়কপথে এ ইউনিয়নের দূরত্ব প্রায় ৪১ কিলোমিটার। এ ইউনিয়নের পূর্বে ভলাকুট ইউনিয়ন ও সরাইল উপজেলার পাকশিমুল ইউনিয়ন, দক্ষিণে সরাইল উপজেলার পাকশিমুল ইউনিয়ন ও অরুয়াইল ইউনিয়ন, পশ্চিমে মেঘনা নদী ও কিশোরগঞ্জ জেলার বাজিতপুর উপজেলার মাইজচর ইউনিয়ন এবং উত্তরে মেঘনা নদী ও কিশোরগঞ্জ জেলার অষ্টগ্রাম উপজেলার বাংগালপাড়া ইউনিয়ন অবস্থিত।
প্রশাসনিক কাঠামো
চাতলপাড় ইউনিয়ন নাসিরনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ১৪টি মৌজায় বিভক্ত এবং মোট গ্রাম ১৮টি।
জনসংখ্যার উপাত্ত
২০১১ সালের আদমশুমারি অনুযায়ী চাতলপাড় ইউনিয়নের মোট জনসংখ্যা ৪৪,০৮৬ জন। এর মধ্যে পুরুষ ২২,১১৭ জন এবং মহিলা ২১,৯৬৯ জন। মোট পরিবার ৮,১৮৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৮৬৬ জন। মৌজা ও গ্রামভিত্তিক এ ইউনিয়নের জনসংখ্যা উল্লেখ করা হল:
শিক্ষা ব্যবস্থা
২০১১ সালের আদমশুমারি অনুযায়ী চাতলপাড় ইউনিয়নের সাক্ষরতার হার ৩৮.৮%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ২টি দাখিল মাদ্রাসা ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
চাতলপাড় ইউনিয়ন নাসিরনগর উপজেলাধীন ইউনিয়ন হলেও সড়কপথে যোগাযোগের ক্ষেত্রে সরাইল উপজেলা সদর হয়ে যাতায়াত সহজতর। এ ইউনিয়নে যোগাযোগের প্রধান সড়ক অরুয়াইল-চাতলপাড় সড়ক। প্রধান যোগাযোগ মাধ্যম সিএনজি চালিত অটোরিক্সা এবং মোটর সাইকেল। এছাড়া এটি মেঘনা নদীর অববাহিকায় হওয়ায় নৌপথে নাসিরনগর, ভৈরব, কুলিয়াচর, অষ্টগ্রাম, বাজিতপুর, দিরাই, লাখাই সহ বিভিন্ন স্থানে যাতায়াত করা যায়।
খাল ও নদী
চাতলপাড় ইউনিয়নের পশ্চিম ও উত্তর সীমান্ত দিয়ে বয়ে চলেছে মেঘনা নদী। এছাড়া রয়েছে বেমালিয়া নদী।
হাট-বাজার
চাতলপাড় ইউনিয়নের প্রধান ৩টি হাট/বাজার হল চাতলপাড় বড়বাজার, চাতলপাড় চকবাজার এবং চাতলপাড় গরুর বাজার।
.অর্গ
.অর্গ (.org) ইন্টারনেটের ডোমেইন নাম সিস্টেমের একটি শীর্ষ স্তরের ডোমেন (টিএলডি)। এটি একটি উন্মুক্ত টিএলডি; যে কোনও ব্যক্তি বা সত্তা নিবন্ধনের অনুমতিপ্রাপ্ত। মূলত অলাভজনক সংস্থাগুলি দ্বারা ব্যবহারের উদ্দেশ্যে এবং এটি প্রাথমিকভাবে অন্যান্য ক্ষেত্রেও ব্যবহৃত হচ্ছে। ২০১৯ সালের নভেম্বর মাসে, পাবলিক ইন্টারেস্ট রেজিস্ট্রি (পিআইআর) ইন্টারনেট সোসাইটি দ্বারা ইথোস ক্যাপিটালকে শেল কোম্পানির কাছে ১.১৩৫ বিলিয়ন মার্কিন ডলারে বিক্রি হয়।
ইতিহাস
".অর্গ" ডোমেনটি শীর্ষ-স্তরের একটি ডোমেন এবং ১৯৮৫ সালের জানুয়ারিতে প্রতিষ্ঠিত হয়েছিল। এই ডোমেনটি মূলত অলাভজনক সংস্থাগুলি বা অ-বাণিজ্যিক সংস্থার জন্য যা অন্য জেনেরিক শীর্ষ-স্তরের ডোমেইনের প্রয়োজনীয়তা পূরণ করে না। প্রথম দল হিসেবে মিটার কর্পোরেশন ১৯৮৫ সালের জুলাই মাসে mitre.org নামে একটি org ডোমেইন নিবন্ধন করেন। টিএলডিটি পাবলিক ইন্টারেস্ট রেজিষ্ট্রি দ্বারা ২০০৩ সালের ১ জানুয়ারি থেকে পরিচালিত হয়েছে এবং ভেরিসাইন গ্লোবাল রেজিস্ট্রি সার্ভিসেস থেকে কাজটি গ্রহণ করেছিলেন। ভেরিসাইন এর একটি বিভাগ।
ড্যারিন ডুপাভিলন
ড্যারিন মাইলস ডুপাভিলন (জন্ম: ১৫ জুলাই ১৯৯৪) একজন দক্ষিণ আফ্রিকান ক্রিকেটার যিনি কোয়াজুলু-নাটাল ও প্রিটোরিয়া ক্যাপিটালস প্রতিনিধিত্ব করেন। তিনি একজন ডানহাতি ফাস্ট বোলার যিনি ডানহাতি ব্যাট করেন। তিনি ২০২০ মার্চ মাসে দক্ষিণ আফ্রিকার হয়ে আন্তর্জাতিক অভিষেক করেছিলেন।
ডুপাভিলন ১৪ মার্চ ২০১৩-এ উত্তর পশ্চিম ক্রিকেট দলের বিপক্ষে কোয়াজুলু-নাটাল ইনল্যান্ডের হয়ে প্রথম-শ্রেণীর অভিষেক হয়েছিল।
মারদিয়ান জেলা
মারদিয়ান জেলা আফগানিস্তানের জওজান প্রদেশের কেন্দ্রীয় অঞ্চলের পূর্ব অংশে অবস্থিত একটি জেলা। Iভৌগলিক অবস্থান অনুযায়ী জেলাটির পশ্চিমে মিনজাজিক জেলা, উত্তরে কার্কিন জেলা, পূর্বে বাল্‌খ প্রদেশ ও ফয়জাবাদ জেলা এবং দক্ষিণে আকছা জেলা সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৪,২০০ জন এর মত। জেলাটির কেন্দ্রীয় শহরের নাম হচ্ছে মার্দিয়ান নামক গ্রাম, যেটি জেলার কেন্দ্রীয় অংশ অবস্থিত।
বাল্লা টুনকারা
বাল্লা টুনকারা মালির একজন কোরা বাদক ও সঙ্গীতশিল্পী।
তিনি মালিতে গ্রিয়টস -এর একটি পরিবারে জন্মগ্রহণ করেছিলেন, যারা ঐতিহ্যগতভাবে মালীয় সাম্রাজ্যের রাজাদের রাজকীয় দরবারে সঙ্গীত পরিবেশন করতেন। তিনি ছোটবেলায় কোরা বাজানো শেখা শুরু করেন।
টুনকারা অনেক অ্যালবাম প্রকাশ করেছে এবং একক এবং গ্রুপ স্পিরিট নামে একটি দলের সাথে পারফর্ম করেছেন। তিনি ১৯৯৬ সালে মার্কিন যুক্তরাষ্ট্রে চলে আসেন এবং এখন বোস্টনে থাকেন।
তাহমিমা আনাম
তাহমিমা আনাম (জ. ১৯৭৫) একজন বাংলাদেশ বংশোদ্ভূত ব্রিটিশ লেখিকা এবং ঔপন্যাসিক। তিনি বিখ্যাত সাহিত্যিক ও রাজনৈতিক আবুল মনসুর আহমেদ নাতি ও দ্য ডেইলি স্টারের সম্পাদক মাহফুজ আনামের মেয়ে। তার প্রথম উপন্যাস আ গোল্ডেন এজ, ২০০৭ সালের মার্চে ইংল্যান্ড থেকে প্রকাশিত হয়। তার দ্বিতীয় উপন্যাস দ্য গুড মুসলিম, ২০১১ খ্রিষ্টাব্দের মে মাসে প্রকাশিত হয়। এটি ২০১১ ‘ম্যান এশিয়ান লিটারেরি প্রাইজ’-এর জন্য প্রাথমিকভাবে মনোনীত হয়।
জন্ম ও বাল্যকাল
১৯৭৫ সালে তাহমিমা জন্মগ্রহণ করেন। তার বাবা মাহফুজ আনাম বাংলাদেশের দ্য ডেইলি স্টার দৈনিক পত্রিকার সম্পাদক এবং মা শাহীন আনাম বাংলাদেশের মানবাধিকার সংস্থা মানুষের জন্য-এর প্রধান। বাবা-মা দুজনই একসময় জাতিসংঘে চাকুরি করতেন। সেই সুবাদে তাহমিমার শৈশব ও কৈশোরের অধিকাংশ সময়ই বাংলাদেশের বাইরে বাইরে কেটেছে। পড়াশোনাও করেছেন ইংরেজি মাধ্যমে। তবে ইংরেজি মাধ্যমে পড়াশোনা করলেও বাংলা সংস্কৃতির চর্চা করেছেন। তার বাবা-মা ছোটবেলা থেকেই বাসায় তার সাথে বাংলাতে কথা বলতেন আর সময় সময় দেশে নিয়ে আসতেন। চাকুরি ইস্তফা দিয়ে একসময় তার বাবা-মা চিরস্থায়ীভাবে দেশে ফিরে এলেও পড়াশোনার জন্য তাহমিমার আর ফেরা হয়ে উঠেনি। তবে মাঝেমধ্যেই তিনি বাংলাদেশে এসেছেন।
শিক্ষাজীবন
তাহমিমা আনাম যুক্তরাষ্ট্রের স্বনামধন্য হার্ভার্ড বিশ্ববিদ্যালয় থেকে সমাজ নৃতত্ত্ব বিষয়ে পিএইচডি ডিগ্রী লাভ করেন। পিএইচডি শেষ করার পর তিনি কাব্যজগতের অনন্য প্রতিভা অ্যান্ড্রু মোশনের অধীনে লন্ডনের রয়েল হলওয়ে কলেজে সৃজনশীল লেখালেখির কোর্সে ভর্তি হন। তার আগের পড়াশোনার চেয়ে এই কোর্সটি ছিলো সম্পূর্ণই ভিন্ন। তবে তাহমিমা বলেন সমাজবিজ্ঞান এবং সাহিত্য পরস্পর সম্পর্কযুক্ত। এ সম্বন্ধে বলেছেন, "সামাজিক সম্পর্ক ও আদান প্রদান, পর্যবেক্ষণ ও বিশ্লেষণ করেন সমাজবিজ্ঞানী। ভালো লেখক হওয়ার মূল চাবিও কিন্তু পর্যবেক্ষণ। তাই আমার মনে হয়না যে আমি উল্টো পথে হেঁটেছি। তাছাড়া বরাবরই তো আমি লেখক হতে চেয়েছি। আমার শুধু মনে হয়েছে লেখালেখি শুরুর আগে একটি প্রফেশনাল ডিগ্রী নেয়া বড় জরুরি। পিএইচডি করার পুরো সময়টিও কিন্তু আমি উপন্যাসটি নিয়ে ভেবেছি; সেটি লেখার প্রস্তুতি নিয়েছি।"
লেখালেখির স্কুলে ভর্তি হওয়াটা তিনি গুরুত্বপূর্ণ মনে করেছিলেন। এই কোর্সটি তাহমিমার উপন্যাস লেখার কাজে দারুণ সহযোগিতা করে। বলা যায় এখানে শিক্ষাজীবন শেষে করতে না করতেই তিনি প্রথম উপন্যাস লেখার কাজে হাত দেন। এছাড়া পারিবারিক ঐতিহ্যও লেখার জন্য তাকে উৎসাহিত করেছে।
কর্মজীবন ও সাহিত্যকর্ম
তার প্রথম উপন্যাস আ গোল্ডেন এজ বা স্বর্ণযুগ রচনার কাজ শুরু করেন ২০০৪ সালে। তখন তিনি একইসাথে লেখালেখির কোর্সেও পড়ছেন। বাংলাদেশে না থাকার কারণে বাংলার উপর ভালো দখল তার ছিলোনা। এজন্যই মূলত ইংরেজিতে হাত দিয়েছেন। তবে ইংরেজির মাধ্যমে বিশ্ববাসীর কাছে বাংলার ইতিহাস ও ঐতিহ্যকে ফুটিয়ে তোলার সুযোগ তাকে অনুপ্রাণিত করেছে। লেখালেখির পাশাপাশি কোর্স চালিয়ে যাবার কারণে একসময় একটি সংকলনে তার লেখার একটি অংশ ছাপা হয়। সংকলনটির নাম ছিলো বেডফোর্ড স্কয়ার। এটি ছিলো কোর্সটিতে অংশগ্রহণকারী শিক্ষার্থীদের রচনার সংকলন। অ্যান্ড্রু মোশন কর্তৃক সংকলিত এই সংকলনটির প্রকাশক ছিলেন জন মারে। তার লেখা অংশটুকু পড়ে ভালো লেগে যায় ম্যারের। তাই তিনি তাহমিমার বইটি প্রকাশের কথা বলে একটি চুক্তি করেন। এই চুক্তি অনুসারে ম্যারের কোম্পানি তাহমিমার দুইটি বই প্রকাশ করবে। তার দ্বিতীয় বইয়ের বিষয়বস্তু ১৯২০-এর কলকাতা।
আ গোল্ডেন এজ
আ গোল্ডেন এজের বিষয়বস্তু হল বাংলাদেশের স্বাধীনতা যুদ্ধ। তার জন্মের ৪ বছর আগেই মুক্তিযুদ্ধ শেষ হয়ে গিয়েছিলো। তবুও তিনি তার পূর্ব-পুরুষদের প্রেরণাকে পুঁজি করে মুক্তিযুদ্ধের চেতনাকে তার উপন্যাসে তুলে ধরতে সমর্থ হয়েছেন। মূলত বাংলার মানুষের দৃষ্টিতে তিনি মুক্তিযুদ্ধের চেতনা ফুটিয়ে তুলেছেন। এজন্য তিনি গ্রামে গ্রামে ঘুরে অনেক মুক্তিযোদ্ধাদের সাক্ষাৎকার নিয়েছেন। এছাড়া তারেক মাসুদ ও ক্যাথরিন মাসুদ পরিচালিত মাটির ময়না চলচ্চিত্রের নির্মাণ সেটেও তিনি কাজ করেছেন। এসময় মুক্তিযুদ্ধ সম্বন্ধে তিনি নিগূঢ় জ্ঞান লাভ করেন। উপন্যাসটির কেন্দ্রীয় চরিত্র রেহানা । রেহানার মধ্যে তাহমিমা তার দাদীমার ছায়া ফেলেছেন।
সানা মারিন
সানা মিরেলা মারিন (জন্ম ১৬ নভেম্বর ১৯৮৫) হলেন একজন ফিনীয় রাজনীতিবিদ। সোশ্যাল ডেমোক্র্যাট দলের সদস্য মারিন ২০১৫ সাল থেকে ফিনল্যান্ডের সংসদে অধিষ্ঠিত এবং ২০১৯ সালের ৬ই জুন থেকে দেশটির পরিবহন ও যোগাযোগ মন্ত্রী হিসেবে দায়িত্ব পালন করেন।
আন্টি রিনে তার প্রধানমন্ত্রীর পদ থেকে সরে দাঁড়ালে ফিনল্যান্ডের সোশ্যাল ডেমোক্র্যাটিক পার্টি মারিনকে ২০১৯ সালের ৮ই ডিসেম্বর তাদের নতুন প্রধানমন্ত্রী পদপ্রার্থী হিসেবে নির্বাচিত করেন। প্রধানমন্ত্রী হিসেবে নিয়োগ পেলে তিনি হবেন বর্তমান বিশ্বের সর্বকনিষ্ঠ প্রধানমন্ত্রী এবং ফিনল্যান্ডের সর্বকনিষ্ঠ ও তৃতীয় নারী প্রধানমন্ত্রী।
জন্ম ও শিক্ষা জীবন
মারিন ২০০৪ সালে ১৯ বছর বয়সে পিরকালা উচ্চ বিদ্যালয় থেকে পড়াশোনা সমাপ্ত করেন। ২০০৬ সালে তিনি সোশ্যাল ডেমোক্র্যাটিক ইয়থে যোগদান করেন এবং ২০১০ থেকে ২০১২ সাল পর্যন্ত এই দলের সহ-সভাপতি ছিলেন। তিনি তামপেরে বিশ্ববিদ্যালয় থেকে প্রশাসনিক বিজ্ঞানে স্নাতক ও ২০১২ সালে স্নাতকোত্তর ডিগ্রি অর্জন করেন। এইখানে পড়াশোনারত অবস্থায় তিনি একটি বেকারিতে হিসাবরক্ষক হিসেবে কাজ করতেন।
রাজনৈতিক জীবন
সানা ২০১২ সালে তামপেরের সিটি কাউন্সিলের নির্বাচিত হয়েছিলেন। তিনি ২০১৩ থেকে ২০১৭ পর্যন্ত সিটি কাউন্সিলের চেয়ারম্যান ছিলেন। ২০১৭ সালে, তিনি সিটি কাউন্সিলের পুনর্নির্বাচিত হয়েছিলেন। তিনি তামপেরে অঞ্চল কাউন্সিলের অ্যাসেমব্লির সদস্যও।
সানা ২০১৪ সালে সোশ্যাল ডেমোক্র্যাটিক পার্টির দ্বিতীয় উপ-সভাপতির পদে নির্বাচিত হয়েছিলেন। ২০১৫ সালে তিনি পিরকানমা নির্বাচনী জেলা থেকে ফিনল্যান্ডের সংসদ সদস্য নির্বাচিত হয়েছিলেন। চার বছর পরে তিনি আবার নির্বাচিত হন। ২০১৯ সালের ৬ই জুন তিনি পরিবহন ও যোগাযোগমন্ত্রী হন।
ব্যক্তিগত জীবন
সানা মারিন দু'জন সমকামী মায়ের সন্তান। দীর্ঘদিনের সঙ্গী মার্কুস রাইকোনেনের সাথে তাঁর একটি সন্তান রয়েছে।
বেকুটিয়া সেতু
বেকুটিয়া সেতু বাংলাদেশের একটি সড়ক সেতু যা পিরোজপুর জেলার কচা নদীর ওপর নির্মাণ করা হয়েছে । সেতুটি চীন সরকারের সহায়তায় নির্মিত হয়েছে। সেতু নির্মাণে মোট ব্যয় হয়েছে ৮৯৮ কোটি টাকা। এর মধ্যে ৬৫৪ কোটি টাকা গ্রান্ড অনুদান দিয়েছে চীন সরকার। বাকী ২৪৪ কোটি টাকার যোগান দিয়েছে বাংলাদেশ সরকার। ৪২৯ মিটার ভায়াডাক্টসহ সেতুর দৈর্ঘ্য ১ হাজার ৪২৭ মিটার এবং প্রস্থ ১০ দশমিক ২৫ মিটার। মূল সেতুর দৈর্ঘ্য ৯৯৮ মিটার। ১০টি পিলার এবং ৯টি স্প্যানের উপর দাঁড়িয়ে আছে বক্স গার্ডার টাইপ এই সেতু। ৯টি স্প্যানের ৭টি ১২২ মিটার এবং ৭২ মিটার স্প্যান রয়েছে ২টি। সেতুটির নির্মাণ কাজ শুরু হয় ২০১৮ সালের জুলাই মাসে। ৪ সেপ্টেম্বর ২০২২ তারিখে প্রধানমন্ত্রী শেখ হাসিনা এই সেতু উদ্বোধন করেন। সেতুটির অফিসিয়াল নাম বঙ্গমাতা শেখ ফজিলাতুন নেছা মুজিব ৮ম বাংলাদেশ-চীন মৈত্রী সেতু।
অলোক বর্মা
অলোক কুমার বর্মা (জন্ম:১৪ জুলাই, ১৯৫৭) হলেন ভারতের সেন্ট্রাল ব্যুরো অফ ইনভেস্টিগেশনের বর্তমান এবং ২৭ তম প্রধান কর্মকর্তা। তিনি ২০১৭ সালের ১৯ জুলাই এই কাজে নিযুক্ত হন। তিনি আইপিএস অফিসার ছিলেন তিনি পূর্বে দিল্লি পুলিশ কমিশনার এবং দিল্লির তিহার কেন্দ্রীয় কারাগারের মহাপরিচালক ছিলেন। তিনি তার উদারতা জন্য পরিচিত হয়।
আর্থার লুইস
উইলিয়াম আর্থার লুইস একজন অর্থনীতিবিদ। তিনি ১৯৭৯ সালে অর্থনীতিতে নোবেল পুরস্কার লাভ করেন।
জীবনী
লিউইস লন্ডন স্কুল অব ইকোনোমিক্স থেকে ১৯৩৭ সালে ব্যাচেলর্স এবং ১৯৪০ সালে পিএইচডি ডিগ্রি অর্জন করেন। তিনি ম্যানচেস্টার বিশ্ববিদ্যালয় এ ১৯৪৮ থেকে ১৯৫৭ সাল পর্যন্ত শিক্ষকতা করেন।
নাভাহো
নাভাহো ( ব্রিটিশ ইংরেজি: Navaho ; বা Naabeehó ) হল দক্ষিণ-পশ্চিম মার্কিন যুক্তরাষ্ট্রে বসবাসকারী একটি আদিবাসী জাতি। ২০২১ সালের হিসাব অনুযায়ী ৩৯৯৪৯৪ জনেরও বেশি নথিভুক্ত উপজাতীয় সদস্যসহ নাভাহো জাতি মার্কিন যুক্তরাষ্ট্রের বৃহত্তম স্বীকৃত উপজাতি। থাম্ব|কয়েকজন নাভাহো নেতা
উপরন্তু মার্কিন যুক্তরাষ্ট্রে অন্যান্য উপজাতির তুলনায় নাভাহো জাতির সবচেয়ে বেশি সংরক্ষণ রয়েছে। নাভাহোরা অ্যারিজোনা, ইউটা ও নিউ মেক্সিকোতে প্রায় ২৭৩২৭ বর্গমাইল ভূমি জুড়ে বসবাস করে। নাভাহো রিজার্ভেশন পশ্চিম ভার্জিনিয়া রাজ্যের চেয়ে সামান্য বড়। সমগ্র অঞ্চল জুড়ে নাভাহো ভাষায় কথা বলা হয় এবং বেশিরভাগ নাভাহো ইংরেজিতেও কথা বলতে পারেন। সর্বাধিক নাভাহো জনসংখ্যাসমৃদ্ধ রাজ্যগুলি হল, অ্যারিজোনা (১৪০২৬৩) এবং নিউ মেক্সিকো (১০৮৩০৬)। নথিভুক্ত নাভাহো জনসংখ্যার তিন-চতুর্থাংশেরও বেশি এই দুই রাজ্যে বাস করে।
শহিদী হাসস জেলা
শহিদী হাসস জেলা (এছাড়াও চাহের সিনেহ বলা হয়ে থাকে - উচ্চারণ অনুযায়ে চার চিনেহ) আফগানিস্তানের ওরুজগন প্রদেশের একটি অন্যতম জেলা।
সরকার
২০০৬ সাল থেকে ধীরে ধীরে সরকারি বিভিন্ন কর্মকান্ডের উপস্থিতির কারণে জেলা কেন্দ্রীয় অঞ্চলে প্রায় ৫ কিমি ব্যাসার্ধ হ্রাস পেয়েছে। কিন্তু তারপরেও ২০০৬ সাল থেকে তাগাব এলাকায় কোনও সরকারি উপস্থিতি নেই।
২০১৩ দাগনভূঞা গণধর্ষণ
ঘটনা
২০১৩ সালের ১১ সেপ্টেম্বর সন্ধ্যায় ফেনী জেলার দাগনভূঞা উপজেলা ভাইস চেয়ারম্যান জয়নাল আবেদিন মামুনের লোকজন একই পরিবারের মা ও মেয়েকে বাসা থেকে তুলে নিয়ে যায়। পরে মামুন ও তার লোকজন তাঁদের দলবেঁধে ধর্ষণ করে এবং ওই দৃশ্য মোবাইলে ধারণ করে। ওইদিনই মামুনের ছোট ভাই লিটুসহ অন্তত ১৪ জন দ্বিতীয় দফায় তাঁদের ধর্ষণ করে ।
এছাড়া মামুন ও তার ভাই ওই দৃশ্য ইন্টারনেটে ছড়িয়ে দেওয়ার ভয় দেখিয়ে ছয়টি স্ট্যাম্পে স্বাক্ষর নিয়ে তাঁদের কয়েকটি দোকানসহ কোটি টাকার সম্পত্তি হাতিয়ে নেয় ।
মামলা
এ অভিযোগে ঘটনার কয়েকদিন পর গণধর্ষণের শিকার মা ও মেয়ে মামুন ও তার ভাই লিটুসহ ৩০ জনের বিরুদ্ধে থানায় একটি মামলা করেন। ২০১৫ সালের ১৬ সেপ্টেম্বর দাগনভূঞার কোরাইশমুন্সী বাজার থেকে জাকের হোসেন দিপুকে (২৭) গ্রেপ্তার করা হয় ।
রবি তেজা
রবি তেজা (రవి తేజ) (রবি শংকর রাজু ভূপতিরাজু; যিনি ২৬ জানুয়ারি ১৯৬৮ সালে জন্মগ্রহণ করেন এবং তিনি "মাসমহারাজা" নামেও জনপ্রিয়।  ) হলেন একজন ভারতীয় চলচ্চিত্রের অভিনেতা, যিনি তেলুগু চলচ্চিত্রে তাঁর কাজের জন্য পরিচিত। তিনি ব্যাপকভাবে তেলুগু সিনেমার সবচেয়ে জনপ্রিয় এবং সবচেয়ে বেশি পারিশ্রমিক পাওয়া অভিনেতাদের মধ্যে একজন হিসেবে বিবেচিত হন। তিনি ষাটটিরও বেশি ছবিতে আবির্ভূত হন। তিনি নন্দি বিশেষ জুরি পুরস্কার লাভ করেন ১৯৯৯ সালে এবং ২০০২ সালে নি কোসাম (১৯৯৯), খাদ্গাম (২০০২) ছবিতে এবং ২০০৮ সালে নেনিন্থে ছবির জন্য তাকে সেরা নায়ক হিসেবে পরিগণিত করে নন্দি পুরস্কারে ভূষিত করা হয়। তিনি তার কর্মজীবন শুরু করেন কারথাভইয়াম (১৯৯০) এবং ধাপে ধাপে আরো কিছু ছবি চৈতন্য (১৯৯১), আজ কা গুন্ডা রাজ (১৯৯২), আল্লারি প্রিয়ূদু (১৯৯৩) এবং নিন্নে পেল্লাদাতা (১৯৯৬)-তেও তিনি ছোট ছোট চরিত্রে অভিনয় করেন।
২০১২ সালে ফরবেস ভারতের ১০০ জনের তারকার মধ্যে তাকে ৫০তম স্থানে তালিকাবদ্ধ করা হয়, যাদের বাৎসরিক আয় inr 155000000 রুপি। ২০১৩ সালে inr 130000000 রুপি বাৎসরিক আয় অনুসারে ৬৮ স্থান অধিকার করেন। ২০১৫ সালে inr 125000000 রুপি বাৎসরিক আয় অনুসারে ৭৪ স্থান পান।
বিশ্বনাথ মহাবিদ্যালয়
বিশ্বনাথ মহাবিদ্যালয় শোণিতপুর জেলার একটি পুরনো উচ্চ শিক্ষাপ্রতিষ্ঠান৷ ২০১০-১১ শিক্ষাবর্ষে প্রতিষ্ঠানটি ৫০ বছর পূর্ণ করে। মহাবিদ্যালয়টি মানব সম্পদ সৃষ্টিতে বিশেষ ভূমিকা পালন করে আসছে৷
ইতিহাস
১৯৬০ সালের ৭ সেপ্টেম্বর বিশ্বনাথ মহাবিদ্যালয় স্থাপন করা হয়৷ বর্তমানে মহাবিদ্যালয়টিতে ১৭০৩ জন ছাত্র-ছাত্রী, ৬৭ জন শিক্ষক এবং ৫২ জন অন্যান্য কর্মচারী রয়েছে৷
শিক্ষা
মহাবিদ্যালয়টিতে নিম্নের বিভাগসমূহে শিক্ষা প্রদান করা হয়:
গ্রন্থাগার
১৯৬০ সালে প্রতিষ্ঠা হওয়া গ্রন্থাগারটিতে বর্তমানে ২০ হাজারেরো অধিক বইপুস্তক রয়েছে৷
সিঁদুর খেলা
সিঁদুর খেলা (Sindur Khela), ওড়িশা, বাংলা ও বিহারের একটি হিন্দু ঐতিহ্য যেখানে দুর্গাপূজার বিজয়া দশমী উপলক্ষ্যে বিবাহিত মহিলারা একে অপরকে সিঁদুর মাখিয়ে একাত্মতা প্রকাশ করেন। পূজা শেষে বিজয়া দশমীর দিনে, বিবাহিত হিন্দু নারীরা দেবী দুর্গার সিঁথিতে ও পায়ের উপর সিঁদুর দান করে এবং তাকে মিষ্টি খাইয়ে দেন। তারপর তারা একে অপরের মুখে সিঁদুর মাখিয়ে দেয় এবং একে অপরকে মিষ্টি উপহার দেয়।
উৎস
এই ঐতিহ্যবাহী সিঁদুর খেলার উৎসের সঠিক তারিখ এবং স্থান জানা যায়নি। এক তত্ত্ব অনুযায়ী, এর ঐতিহ্য প্রায় ২০০ বছর আগে জমিদারদের দুর্গা পূজায় গৃহবধূদের মধ্যে সুখী বা খুশি হওয়ার জন্য উদ্ভব করেছিল। দ্বিতীয় তত্ত্ব অনুযায়ী, সিঁদুর খেলার ঐতিহ্য দুর্গা পূজার রূপে প্রায় ৪০০ বছরের পুরানো। এই অনুষ্ঠানটি কেবল একটি খেলার মত উপভোগ করা হয় এবং সেহেতু এর নাম 'সিঁদুর খেলা'। সিঁদুর খেলা বিজয়াদশমীর সবচেয়ে গুরুত্বপূর্ণ রীতি হিসেবে গণ্য করা হয়।
সমসাময়িক অনুষ্ঠান
দেবী পূজা, বিসর্জন পূজার সঙ্গে সম্পন্ন হয়। তারপর দেবী বরণ করা হয়, যেখানে বিবাহিত নারীরা দেবীকে বিদায় জানান। মহিলারা সাধারণত লাল পাড়ের সাদা শাড়ি পরেন এবং ঐতিহ্যগত গহনাগুলিতে সাজেন। প্রত্যেক মহিলারা দুর্গা মায়ের জন্য আরতি করেন এবং কপাল ও পায়ের পাতায় সিঁদুর প্রদান করেন, সাথে দেবীকে মিষ্টি ও পান পাতা প্রদান করেন। এর পর নারীদের একে অপরকে কপালে সিঁদুর প্রদান করেন। তারপর তারা একে অপরের শাঁখা, পলা এবং নোয়া , যেগুলি যথাক্রমে শঙ্খ, প্রবাল ও লোহার দ্বারা নির্মিত তাতে সিঁদুর প্রদান করেন, যা বিবাহিত বাঙালি হিন্দু নারীরা পরিধান করে। তারপর তারা একে অপরকে সিঁদুর মাখিয়ে দেয়। অবশেষে তারা প্রসাদ হিসেবে একে অপরকে মিষ্টি উপহার দেয়।  সাধারন বিশ্বাসের ভিত্তি অনুসারে, যদি যথাযথ রীতি অনুসরণ করে একজন মহিলা সিঁদুর খেলা খেলে, তবে সে কখনও বিধবা হবে না।
সিঁদুর খেলা তার স্বামী এবং শিশুদের সমস্ত অশুভ শক্তি থেকে রক্ষা করার জন্য নারীর ক্ষমতার প্রতীক। সিঁদুর খেলা রীতির মাধ্যমে, বাংলা হিন্দু নারীরা একে অপরের দীর্ঘ এবং সুখী বিবাহিত জীবন প্রার্থনা করে। প্রতিবেশীদের মধ্যে পারিবারিক দ্বন্দ্ব এবং ক্ষুদ্র শত্রুতা এই অনুষ্ঠানের মাধ্যমে নিষ্পত্তি হয়। অবিবাহিত নারী ও বিধবাদের এ রীতিতে অংশ নিতে বাধা দেওয়া হয়।
পশিমবঙ্গের কিছু অংশে, বিজয়দশমীর আগে সিঁদুর খেলা উদ্‌যাপন করা হয়। দুবরাজপুর তে, সিঁদুর খেলা মহাসপ্তমীতে উদ্‌যাপন হয়। 'নবপত্রিকা' স্নান এবং নিম্নোক্ত অনুষঙ্গের পূজা, সিঁদুর দেবীর কপালের উপর দেওয়া হয়। এর পর বিবাহিত নারীরা সিঁদুর খেলেন। পূর্ব বর্ধমান জেলার মেমারী এর নিকটবর্তী বিজরা গ্রামের গ্রামে, ঘোষ ও বসু পরিবারের পারিবারিক পূজারী মহাষ্টমীতে সিন্দুর খেলা উদ্‌যাপন করে। এর ঐতিহ্য প্রায় ৫০০ বছরের পুরান। মহাষ্টমীর  অনুষ্ঠানের পূজা শেষে, গ্রামের সমগ্র বিবাহিত মহিলারা সিঁদুর খেলা  উদ্‌যাপন করে। এই অনুষ্ঠান দেখার জন্য বিজরা গ্রামে আশেপাশের এলাকা থেকে অনেক লোক আসেন।
সমালোচনা
একাধিক কারণের জন্য সাম্প্রতিক সময়ে রীতিটি সমালোচিত হয়েছে। ঐতিহ্যকে চরিত্রহীনভাবে সমালোচনা হিসাবে সমালোচনা করা হয়েছে কারণ এই অনুষ্ঠানের অংশগ্রহণ শুধুমাত্র বিবাহিত মহিলাদের জন্য সীমাবদ্ধ নয়। ২০১৭ সালে, টাইমস অফ ইন্ডিয়ার সিনেমার একক মহিলা, বিধবা, ট্রান্সজেন্ডার, লেসবিয়ান এবং যৌনকর্মীদের অংশগ্রহণের জন্য বলা হয় এর জন্য ঋতুপর্ণা সেনগু প্তের একটি ইন্টারনেট ভিডিও প্রচারাভিযান শুরু করে।
তসলিমা নাসরিন পিতৃতান্ত্রিক প্রকৃতির হওয়ার কারণে এই ধর্মীয়তার সমালোচনা করেন, কারণ দেবী ও নারীদের বিবাহিত অবস্থা সম্পর্কে জোর দেওয়া হয়েছে। বাঙালি হিন্দু মেয়েদের তাদের পরিবারের মধ্যে বিয়ে করা বিবাহ অনুষ্ঠান দেখতে দেখতে বেড়ে ওঠে, যা তাদের মধ্যে একটি বিয়ে না করে জীবন সম্পর্কে একটি অনুভূতি অসম্পূর্ণতা সৃষ্টি করে। সমালোচকরা মনে করেন যে এই তরুণ মহিলাদের উপর রেগ্রেসিভ প্রভাব তৈরি করতে পারে।
জনপ্রিয় সংস্কৃতি
প্রতি বছর, টলিউডের অভিনেত্রী সহ কলকাতা র বাসিন্দা জনপ্রিয় অভিনেত্রীরা উত্তর সেন্ট্রাল কলকাতার মানিকতলা চালতাবাগান লোহাপট্টি পূজা মণ্ডপে সিঁদুর খেলাতে অংশ নেন। সিঁদুর খেলা একটি রঙিন, স্পন্দনশীল এবং দর্শনীয় অনুষ্ঠান এবং তাই এটি ভারতের চলচ্চি ত্রে এর প্রভাব ফেলেছে। অনুষ্ঠানটির নামকরণ করা হয়েছে কিছু চলচ্চিত্র ও টেলিভিশন ধারাবাহিকে।
গোপালদাস মজুমদার
গোপালদাস মজুমদার (Gopaldas Mazumdar) ( ২৬ জানুয়ারি,১৮৯০ – ১৮ জুন, ১৯৮০) ছিলেন একজন খ্যাতনামা প্রকাশক ও পুস্তকবিক্রেতা। কল্লোলযুগে বাংলা প্রকাশনা জগতে এক অবিস্মরণীয় নাম।
সংক্ষিপ্ত জীবনী
গোপালদাস মজুমদারের জন্ম বৃটিশ ভারতের অধুনা বাংলাদেশের যশোর জেলার বাগডাঙ্গায় ১৮৯০ খ্রিস্টাব্দের ২৬ শে জানুয়ারি। পিতার নাম প্রভাসচন্দ্র মজুমদার।  বিপ্লবী পরিবেশে ছোটবেলা অতিবাহিত করেন। মানিকতলা বোমা-মামলাখ্যাত বিপ্লবী  জোতিষচন্দ্র মজুমদার ছিলেন তার মধ্যম অগ্রজ। তার হাত ধরেই বিপ্লবী দলে নাম লিখিয়েছিলেন কৈশোরে।  রাজশাহী বিভাগ থেকে প্রবেশিকা পরীক্ষায় বৃত্তি পেয়ে খুলনার দৌলতপুর কলেজে পড়ার সময়ই তিনি শ্রীঅরবিন্দ, বারীন্দ্রকুমার ঘোষ, বাঘা যতীন প্রমুখের সান্নিধ্যে আসেন।
কর্মজীবন
শ্রীঅরবিন্দের ভগিনী সুরোজিনী দেবীর সহায়তায় তিনি বারীন ঘোষের 'বিজলী' পত্রিকার সাথে যুক্ত হন। বিজলী পত্রিকার সহকর্মী  ম্যানেজার বিধুভূষণ দে'র সাথে মিলিতভাবে একটি রাজনৈতিক পুস্তকের দোকান শুরু করেন - 'দে-মজুমদার' নাম দিয়ে। পরিচালনার ভার ছিল বিধুবাবুর উপর এবং তিনি ছিলেন স্বত্বাধিকারী। বছর দেড়েকের মধ্যে তাঁদের যৌথ চেষ্টায় ডি এম লাইব্রেরী থেকে প্রকাশিত হল বারীন্দ্র ঘোষের লেখা বই 'বারীন্দ্রের আত্মকাহিনী', মুক্তির দিশা, নলিনী গুপ্তের 'স্বরাজ গঠনের ধারা' প্রভৃতি। কিন্তু ব্যবসায় অনিশ্চিত ভবিষ্যতের কথা চিন্তা করে বিধুভূষণ সম্পর্ক ত্যাগ করেন। অতঃপর ১৯২১ খ্রিস্টাব্দ থেকে একা তিনিই এই প্রকাশনা স্বত্বাধিকারী হন। 'বিজলী'-র অফিসে বিদ্রোহী কবি কাজী নজরুল ইসলামের সাথে আলাপের সুবাদে গভীর বন্ধুত্ব গড়ে উঠেছিল। গোপালদাস নজরুলের প্রথম কাব্যগ্রন্থ "অগ্নিবীণা" প্রকাশ করলেন ১৮২২ খ্রিস্টাব্দে। পরে একে একে  'দোলনচাঁপা', 'ভাঙার গান' সহ  তার  কবিতা, গদ্য, গান, স্বরলিপি— সবই।     নজরুলের 'বিষের বাঁশী' প্রকাশের জন্য তাঁকে কারাবরণ করতে হয়। বইপাড়ায় সে সময়ে তুমুল চাহিদা শরৎচন্দ্র আর নজরুলের। নজরুলের আনুকূল্যেই গোপালদাস মজুমদারের  বিপ্লবীবান্ধব প্রতিষ্ঠান 'ডি এম লাইব্রেরী'র ব্যবসায়িক উন্নতি হয়। গোপালদাস 'স্মরণ-বরণ' নামের স্মৃতি কথায় লিখেছেন - গোপালদাস শ্রম আর নিষ্ঠার সাথে প্রকাশনার কাজ করতেন কেননা সে সময়ে তিনি কাজটিকে  দেশসেবা হিসাবেই ভাবতেন। তাছাড়া নতুন লেখকদের আশ্রয়স্থল ছিলেন তিনি। নতুন প্রতিভা আবিষ্কারে তার যথেষ্ট খ্যাতি ছিল। জীবনানন্দ দাশ, বিষ্ণু দে, অজিত দত্ত, অন্নদাশঙ্কর রায় প্রমুখ কবি ও লেখকদের প্রথম গ্রন্থ তিনিই প্রকাশ করেন। সুকুমার সেন তার  ‘বাঙ্গালা সাহিত্যের ইতিহাস’-এ লিখেছেন - এক স্মৃতিলেখায় রমাপদ চৌধুরী লিখেছিলেন— বহু মূল্যবান প্রবন্ধের পুস্তকের  প্রকাশক ছিলেন তিনি। তার  প্রকাশনা সংস্থা  ডি এম লাইব্রেরী হতেই প্রকাশিত হয়  অচিন্ত্যকুমার সেনগুপ্তের ‘আকস্মিক’, প্রেমেন্দ্র মিত্রের ‘বেনামী বন্দর’, শৈলজানন্দের  ‘বানভাসি’,  অন্নদাশঙ্করের ‘সত্যাসত্য’,  বনফুল, বুদ্ধদেব বসু, বিষ্ণু দে, মণীন্দ্রলাল বসু, মানিক বন্দ্যোপাধ্যায়, নারায়ণ গঙ্গোপাধ্যায়, সুকুমার সেন, জাহ্নবী কুমার চক্রবর্তীর বই সমূহ।
হলদি নদী
হলদি নদী কংসাবতী ও কেলেঘাই নদীর যুগ্ম প্রবাহের নাম। কেশবপুরের কাছে দুই নদী মিলিত হয়ে হলদি নদীর উৎপত্তি ঘটেছে। রূপনারায়ণ ও হুগলি নদীর মিলনস্থলের অদূরে হলদি হুগলি নদীতে মিশেছে।নদীটির মোট দৈর্ঘ্য ২৪ কিমি। হলদি নদীর অববাহিকাটির মোট আয়তন ১০,২১০ বর্গ কিলোমিটার।
ডক্টর বিধানচন্দ্র রায়ের পরিকল্পনামাফিক এই হলদি নদীর মোহনার কাছেই বাংলার নতুন বন্দর-নগরী হলদিয়া ও হলদিয়া বন্দর  গড়ে উঠেছে।
জায়গীর
জায়গীর (আইএএসটি: জগীর) বা জাগের নামে পরিচিত, জায়গীরদার ব্যবস্থার ভিত্তিটি দক্ষিণ এশিয়ার একটি সামন্ত জমিদার ব্যবস্থা ছিল। এটি ভারতীয় উপমহাদেশের ইসলামী শাসনব্যবস্থার সময় গড়ে ওঠে, যা শুরু হয় ১৩ তম শতাব্দীর শুরুতে, যার মধ্যে একটি রাষ্ট্র কর্তৃক কর কর্তন ও কর আদায় করার ক্ষমতা রাষ্ট্র দ্বারা একজন নিযুক্ত ব্যক্তিকে দেওয়া হয়েছিল। প্রজাদের জায়গীদারদের অধীন বলে গণ্য করা হতো।  জায়গীর দুই ধরনের ছিল, এক শর্তাধীন জায়গীর এবং অন্যটি শর্তহীন জায়গীর। শর্তাধীন জায়গীরের সৈন্যদল বজায় রাখার জন্য শাসক গোষ্ঠী আবশ্যক হত এবং রাজ্যে তাদের পরিষেবা চাইলে সেট দিতে হত। জমির দানকে ইকতা বলা হয়, সাধারণত ইকতার মাধ্যমে পাওয়া জমির জাগীরদারেরা তাদের জীবদ্দশায় ওই জমির মালিক থাকে এবং জায়গীরদারের মৃত্যুর পরে সেই জমি বা রাজ্যটি রাষ্ট্রের কাছে প্রত্যাবর্তন ঘটে।
জায়গীদার ব্যবস্থা দিল্লি সুলতান'দের দ্বারা প্রবর্তন করা হয়েছিল, ও মুঘল সাম্রাজ্যের সময়ে অব্যাহত ছিল, কিন্তু একটা পার্থক্যও ছিল। মুঘল সাম্রাজ্যে জায়গীরদার কর সংগ্রহ করেন যা তার বেতন এবং বাকি করের অর্থ মুগল কোষাগারে প্রদান করে, যখন প্রশাসনিক ও সামরিক কর্তৃপক্ষকে আলাদা মুগলদের দ্বারা নিয়োগ করা হত। মুগল সাম্রাজ্যের পতনের পর, রাজপুত ও শিখ সাম্রাজ্যের দ্বারা জায়গীর ব্যবস্থা বজায় রাখা হয় এবং পরবর্তীতে ব্রিটিশ ইস্ট ইন্ডিয়া কোম্পানি কর্তৃক একটি আন্য রূপে জায়গীরদের স্থাপিত করা হয়।
সংজ্ঞা
জাগীর (, দেবনাগরী: जागीर, জায়গীর) একটি ফার্সি শব্দ, এবং এই শব্দের আর্থ "জমি অধিষ্ঠিত"।
ভারতের সুপ্রিম কোর্ট রাজস্থানের জমি সংস্কার থেকে জগীরের নিম্নলিখিত সংজ্ঞা এবং জাগীর অ্যাক্ট (১৯৫২ সালের রাজস্থান অ্যাক্ট ৬-২)-এর পুনর্নির্বাচনে ব্যবহার করে  ঠাকুর অমর সিংজী বনাম রাজস্থান রাজ্যের (আইন 5 এপ্রিল) জন্য ১৫ এপ্রিল ১৯৯৫ সালের রায়ে বলে: 'জগীর' শব্দটি মূলত রাজপুত শাসকদের দ্বারা প্রদত্ত সামরিক সেবা প্রদানে বা প্রদান করার জন্য তাদের গোষ্ঠীর কাছে প্রদত্ত অনুদান। পরে ধর্মীয় ও দাতব্য উদ্দেশ্যে এবং এমনকি অ-রাজপুতদের জন্য দেওয়া অনুদানগুলিকে জগীদের নামকরণ করা হয় এবং উভয়ই তার জনপ্রিয় অর্থে এবং আইন প্রণয়নের মাধ্যমে জগীর শব্দটিকে ভূমি সংক্রান্ত অনুদানের অধিকার সংবলিত রাজস্ব হিসাবে ব্যবহার করা হয়, এবং সেই অর্থে জায়গীর শব্দ  ৩১-এ ধারা অনুমোদন করা হয়।<sup class="noprint Inline-Template Template-Fact" style="white-space:nowrap;" id="cx" tabindex="0">[<span title="এই তথ্যের সত্যতা যাচাই করার জন্য তথ্যসূত্র প্রয়োজন (ফেব্রুয়ারি ২০১৮ থেকে)">তথ্যসূত্র প্রয়োজন ]
১৩ তম শতাব্দীতে জায়গীরদের উৎপত্তি ও উত্তরাধিকার
জমিদারি ব্যবস্থার এই সামন্ততান্ত্রিক ব্যবস্থাকে জায়গীরদার পদ্ধতি হিসেবে উল্লেখ করা হয়। এই ব্যবস্থাটি ১৩ তম শতাব্দী থেকে দিল্লীর সুলতানদের দ্বারা চালু করা হয়, পরে মুগল সাম্রাজ্যের এবং ব্রিটিশ ইস্ট ইন্ডিয়া কোম্পানি দ্বারা গৃহীত হয়।
কিছু হিন্দু জায়গীদারদেরকে মুগল সাম্রাজ্যবাদী শাসনব্যবস্থার অধীনে মুসলিম উপজাতীয় রাজ্যে রূপান্তরিত করা হয়েছিল, যেমন- কুরুনুলের নওয়াব। ঔপনিবেশিক ব্রিটিশ রাজ যুগে ভারতে বেশিরভাগ রাজ্য রাজকীয় ছিল, যেমন- মহরামরপুর জাগীর। ১৯৪৭ সালে ব্রিটিশদের কাছ থেকে ভারত স্বাধীন হয় এবং  জাগীরদার ব্যবস্থা ভারত সরকার দ্বারা ১৯৫১ সালে বিলুপ্ত করা হয়েছিল।
জায়গীরদের প্রকারভেদ
জায়গীর অনুদান বিভিন্ন ধরনের ছিল এবং বিভিন্ন নামে পরিচিত ছিল। জায়গীররা  প্রতিবেশী শহরগুলির একটি অঞ্চল বা একটি গ্রামের প্রশাসনিক প্রধান হিসাবে পাইগাহ, অগ্রহর, উমলি, মুকাসা, ইনাম এবং মাকথা নামে পরিচিত ছিল।
ইনটু দ্য ওয়াইল্ড
ইন্টু দ্য ওয়াইল্ড (ইংরেজি: Into the Wild) নিচের যেকোনটিকে বোঝাতে পারে:
আলবার্তো ভিনসেন্তেল্লি
আলবার্তো ভিনসেন্তেল্লি একজন অ্যাকাডেমিক গবেষক, শিক্ষক, উদ্যোক্তা এবং ব্যবসায়ী। তিনি ক্যাডেন্স ডিজাইন সিস্টেমস এবং সাইনোপসিস ইনকর্পোরেটেড এর সহ-প্রতিষ্ঠাতা। তিনি পলিটেকনিকো ডি মিলানো থেকে ১৯৭১ সালে মাস্টার অব সায়েন্স ডিগ্রি অর্জন করেন। তিনি ১৯৭৬ সালে ইউনিভার্সিটি অব ক্যালিফোর্নিয়া, বার্কলে তে শিক্ষক হিসেবে যোগদান করেন। তিনি ১৯৮৩ সালে আইইইই ফেলো নির্বাচিত হন। তিনি ২০০৯ সালে আইইইই/আররসই ওলফসন জেমস ক্লার্ক ম্যাক্সওয়েল অ্যাওয়ার্ড লাভ করেন। তার প্রকাশনায় রয়েছে ৮৫০টির অধিক গবেষণাপত্র এবং ১৮টি বই। তিনি ২টি প্যাটেন্টের অধিকারী।
লাল সালাম
লাল সালাম ( " লাল স্যালুট ") দক্ষিণ এশিয়ার কমিউনিস্টদের দ্বারা ব্যবহৃত একটি স্যালুট, অভিবাদন বা কোড শব্দ। লাল শব্দের অর্থ হিন্দুস্তানি ভাষায় "লাল রঙ"; আরবীতে সালাম মানে "শান্তি"।
দি এন্ডলেস রিভার
দি এন্ডলেস রিভার ব্রিটিশ প্রোগ্রেসিভ রক ব্যান্ড পিংক ফ্লয়েডের পঞ্চদশ এবং সর্বশেষ স্টুডিও অ্যালবাম। এটি ২০১৪ সালের ৭ নভেম্বর পার্লোফোন কর্তৃক ইউরোপে এবং ১০ নভেম্বর কলম্বিয়া রেকর্ডস কর্তৃক বিশ্বের অন্যান্য অঞ্চলে মুক্তি পায়। ১৯৮৫ সালে বেসবাদক রজার ওয়াটার্সের প্রস্থানের পর এটি গিটারবাদক ডেভিড গিলমোরের নেতৃত্বাধীন তৃতীয় পিংক ফ্লয়েড অ্যালবাম। এটি কিবোর্ডবাদক রিচার্ড রাইটের মৃত্যুর পর পিংক ফ্লয়েডের প্রথম অ্যালবাম, যেখানে তার মরণোত্তর উপস্থিত রয়েছে।
পূর্ববর্তী দ্য ডিভিশন বেল (১৯৯৪) অ্যালবামের সেশনের সময় রেকর্ডকৃত উপাদানের উপর ভিত্তি করে দি এন্ডলেস রিভার ইন্সট্রুমেন্টাল এবং চারিপার্শ্বিক সঙ্গীতের সমন্বয়ে গঠিত। অতিরিক্ত উপাদানগুলি গিলমোরের অ্যাস্টোরিয়া স্টুডিওতে এবং হোভের মদিনা স্টুডিওতে যথাক্রমে ২০১৩ এবং ২০১৪ সালে রেকর্ড করা হয়েছিল। অ্যালবামটি প্রযোজনা করেছেন গিলমোর, ইয়ুথ, অ্যান্ডি জ্যাকসন, ফিল মান্জানেরা। কেবল "লাউডার দ্যান ওয়ার্ডস" গানটি ছাড়া বাকি ট্র্যাকগুলি যন্ত্রসঙ্গীত। ২০১৩ সালে পিংক ফ্লয়েডের দীর্ঘকালীন শিল্পী স্টর্ম থরগের্সনের মৃত্যুর ফলে, অ্যালবামের প্রচ্ছদ পরিকল্পনা এবং নকশা করেছিলেন শিল্পী আহমেদ ইমাদ এলদিন, ডিজাইন সংস্থা স্টাইলোরুজ এবং থরগের্সন ডিজাইন কোম্পানি হিপনোসিসের সহ-প্রতিষ্ঠাতা অউব্রে পাওয়েল।
দি এন্ডলেস রিভার বিশ্বের বিভিন্ন শহরে "লাউডার দ্যান ওয়ার্ডস" একক এবং শিল্পকর্ম স্থাপনের মাধ্যমে প্রচারিত হয়েছিল। এটি অ্যামাজন যুক্তরাজ্যের সর্বকালের সর্বোচ্চ অগ্রিম-ফরমায়েশ পাওয়া অ্যালবাম হয়ে ওঠে এবং বেশকয়েকটি দেশে প্রথম স্থান অধিকার করে। অ্যালবামের ভাইনাল সংস্করণটি ১৯৯৭ সালে ইউকে ভাইনাল মুক্তির সর্বাধিক বিক্রিত ভাইনাল ছিল। অ্যালবামটি মিশ্র পর্যালোচনা লাভ করে; কিছু সমালোচক এটির নস্টালজিক মেজাজের প্রশংসা করেছেন, অন্যদিকে অনেকে একে অবিশ্বাস্য বা বাঁকাভাবে দেখেছেন।
সঙ্গীত ধারণ
left|thumb|দি এন্ডলেস রিভার নির্মিত হয়েছিল ব্যান্ডের প্রতিষ্ঠাতা সদস্য [[রিচার্ড রাইট (সঙ্গীতজ্ঞ)|রিচার্ড রাইটের সম্মানে, যিনি ২০০৮ সালে মারা যান।]]
লাবসা ইউনিয়ন
লাবসা ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন।
দি এন্ডলেস রিভার
সঙ্গীত ধারণ
গিলমোর, গিটারবাদক এবং প্রযোজক ফিল মানজনেরাকে উপাদানটিতে কাজ করতে আমন্ত্রণ জানান, যিনি তার ২০০৬ সালের অন এন আইল্যান্ড একক অ্যালবামের সহ-প্রযোজনা করেছিলেন। মানজানেরা, জ্যাকসন এবং প্রকৌশলী ড্যামন ইডডিনস চারটি ১৪ মিনিটের সঙ্গীতাংশের জন্য ছয় সপ্তাহ ব্যয় করেছিলেন। গিলমোর প্রযোজক ইয়থকে দুটি অংশ দিয়েছিলেন, যিনি গিটার এবং বেসের অংশগুলি যুক্ত করেছিলেন। ২০১৩ সালের নভেম্বরে, মেইসন, স্যাক্সোফোনবাদক গিলাদ আতজমন এবং বেসবাদক গাই প্রেটের সাথে উপাদান রেকর্ড করতে গিলমোর, মানজনেরা, ইয়থ এবং জ্যাকসনে সাথে সেশনের নেতৃত্ব দেন। দুর্গা ম্যাকব্রুম সহ কণ্ঠশিল্পীরা নেপথ্য কন্ঠ রেকর্ড করেছেন, এবং গিলমোর তার স্ত্রী পলি স্যামসনের লেখা লাউডার দ্যান ওয়ার্ডস গানে মূল কণ্ঠ দিয়েছিলেন। ১৯৮৫ সালে পিংক ফ্লয়েড ছেড়ে যাওয়া বেসবাদক এবং গীতিকার রজার ওয়াটার্স অ্যালবামটিকে যুক্ত ছিলেন না।